**הוועדה המייעצת למתן צווי הרשאה**

**תרשומת הישיבה מיום 5.2.2019**

|  |  |
| --- | --- |
| **דיון בנוגע למתווה ההזרמה שנקבע על ידי רשות המים ממאגרי תימורים לנחל לכיש- צו ההרשאה למושב תימורים** |  |
| מר זאבי אחיפז, יו"ר הוועדה, רשות המים  גב' אתי נתן זלצמן, מרכזת הוועדה, המשרד להגנת הסביבה  מר דוד ויינברג, משרד הבריאות  ד"ר דוד רובין, המשרד להגנת הסביבה | חברי הוועדה |
| עו"ד תהל ברנדס, ד"ר הראל גל, רשות המים  עו"ד מורן טובדיאן, עו"ד מיכל גולדברג, גב' מירי כורם, משרד הבריאות  גב' דליה טל, עמותת צלול | משתתפים |
| **זאבי:** אנחנו מקיימים את הדיון בבקשות של תאגיד תמר והמועצה האזורית באר טוביה פעם נוספת על פי דרישת בית הדין למים. בדיון שהתקיים בישיבת וועדת צווי הרשאה בנושא בתאריך 14.1.2019 לא הייתה אחידות דעים בין חברי הוועדה ולכן ההחלטה בנושא הועברה להחלטת מנהל רשות המים. מנהל רשות המים החליט כי צו ההרשאה יינתן למושב תימורים בשל ההבנה כי איכות הקולחים הגרועה במט"ש ובמאגרים נגרמה עקב הזנחה ארוכת שנים בתפעול המט"ש והמאגרים ואי נקיטת פעולות אקטיביות על ידי מי מהגורמים על מנת למנוע או לצמצם את המפגעים.  תאגיד מי קרית גת קיבל צו הרשאה מאחר ואיכות קולחיו טובה יותר- איכות שלישונית.  המטרה במתן צו לתקופה מוגבלת הייתה לתחום את האירוע לזמן קצר ולא לאפשר הזרמה שתגרום למפגעים בתקופת עונת הרחצה. היתה מחשבה כי קולחי מט"ש קרית גת שאף הם מוזרמים לנחל לכיש ימהלו את הקולחים המוזרמים מתימורים.  עירית אשדוד ואיגוד ערים אשדוד חבל יבנה הגישו ערר לבית הדין למים בגין צו ההרשאה. המתווה שהוצע על ידי רשות המים מובא כאן לדיון. המתווה כולל את הדברים הבאים:  על מנת למזער את הנזק לנחל לכיש ולסביבתו, יוזרמו לנחל לכיש קולחים באיכות הטובה ביותר ולמשך תקופה הקצרה ביותר שניתן. ההזרמה תתבצע בטווח הזמן המידי על מנת לייצר חפיפה גדולה ככל האפשר עם אירועי גשם ועל מנת להבטיח סיכוי גדול ככל האפשר לקיום אירוע גשם משמעותי לאחר סיום ההזרמה וכן על מנת להרחיק את ההזרמה מעונת הרחצה בחופי הים. לשם כך יבוצעו הפעולות הבאות (בנוסף לפעולות שתוארו לעיל המקודמות כבר במט"ש על ידי תאגיד תמ"ר):  א. הגדלה מידית של תחנת השאיבה לקולחים במוצא המט"ש – באחריות מועצה אזורית באר טוביה.  ב. הזרמת ספיקה מרבית של קולחים (מוערכת בכ- 1,500 מק"ש, 36,000 מ"ק ליום) ממאגרי תימורים לנחל לכיש. על מנת למזער את הסיכון התברואי, הקולחים המוזרמים לנחל יוכלרו. אחריות ביצוע – מושב תימורים.  הזרמת הקולחים במשך של כ- 25 יום, החל מה- 28 לינואר ועד ל- 21 לפברואר, תייצר נפח פנוי במאגרי תימורים שיספיק עד לסיום החורף.  הזרמת הקולחים ממט"ש קריית גת תתבצע באופן דומה ובאותם מועדים. בתקופה זו יוזרמו מי המט"ש, שהם באיכות הטובה מהאיכות הנדרשת להזרמה לנחל (למעט רכיב הזרחן), ישירות לנחל, כאשר במקביל תרוקן אגודת משתמשי קולחי לכיש 0.6 מלמ"ק קולחים ממאגר נתיב הל"ה וממאגר בית יואב וממאגר עוזה כך שייווצר בהם נפח פנוי להמשך החורף.  כתוצאה מכך, יוזרמו לנחל לכיש כ- 2,000 מק"ש מי קולחים באיכות מעולה שימהלו את קולחי מט"ש תימורים ויקטינו את הפגיעה הסביבתית הצפויה מקולחים אלו.  אנו נעקוב אחרי ביצוע ההזרמה וככל שניתן יהיה לקצר את משכה, נעשה זאת.  ככל שיהיה בכך צורך, וככל שלא יהיה אירוע גשם משמעותי בסמוך לסיום ההזרמה, ייתכן כי נשקול להקצות מים שפירים מתוך הכמות שיועדה למטרת שיקום ערכי טבע ונוף ולהזרימה במעלה הנחל לצורך מזעור ההשלכות הסביבתיות של ההזרמה. מימון ההזרמה הזו יושת על המועצה האזורית באר טוביה.  **תהל**: יש לבחון כעת האם קיימת אלטרנטיבה להזרמת הקולחים לנחל. בדיון הקודם לא עלו אלנרנטיבות שניתן היה לבחון אותן.  **זאבי**: נדרש לבצע דיגום ביציאה מהמאגר לנחל בתחילת ההזרמה וכל שבועיים במשך זמן ההזרמה. הדיגום יבוצע גם לאורך תוואי ההזרמה ב- 5 נקודות: חיבור נחל האלה לנחל לכיש, מעלה נחל לכיש ומספר נקודות בנחל לכיש כולל האסטואר.  **מירי**: אני רוצה לציין כי מחודש אוגוסט 2018 אני בדין ודברים עם המועצה האזורית ועם מט"ש תימורים מאחר ואיכות הקולחים ביציאה ממט"ש תימורים הראתה חריגות. אנחנו דרשנו כי המאגרים ינוהלו בצורה המיטבית על מנת שיינתנו היתרי השקייה באיכות מוגבלת. כרגע משרד הבריאות אינו מאפשר להשקות עם המים במאגרים. לא נעשתה שום פעולה בנושא כולל השקיית סרק על מנת להפחית את כמות המים במאגרים. התחושה שלי היא כי אין שיתוף פעולה. איכות הקולחים גרועה מאחר חתחנת השאיבה לקולחים אינה עובדת לפי ספיקת התכן. בנוסף, המועצה האזורית היתה אמורה לקדם בנייה של קו רחב יותר מהמט"ש למאגרים על מנת להגדיל את הספיקה המועברת מהמט"ש למאגרים. פעולה זו לא בוצעה.  **דוד ויינברג**: מדובר בבעיה ספציפית ובטיפול בשבר אך אנחנו רוצים לראות פיתרון ארוך טווח. אנחנו רוצים לבחון כיצד יכולנו למנוע את ההזרמה. היה צריך לשדרג את המט"ש ולהוסיף איגום במרחב. משרד הבריאותמתנגד להזרמה לנחל.  **הראל**: בהנחה שהקולחים יזרמו לנחל בכל מקרה אנחו צריכים להחוןאת הפיתרון הכי פחות גרוע. אנחנו מנסים לסיים את הזרמת הקולחים לפני עונת הרחצה. תנאי צו ההרשאה מצמצמים את הפגיעה ונותנים תנאים למזעור הנזק.  **דוד רובין**: אין סיבה לתת צו הרשאה כאשר מגיעים למצב של אין ברירה. אני מסכים כי צו ההרשאה יכול לצמצם את הנזקים אך במקרה זה אין לתת להם הגנה מפני החוק. מחוז דרום של משרד הגנ"ס פתח בהליכי אכיפה ומתן צו הרשאה עלול לפגוע בהליך. אני מתנגד למתן צו.  **זאבי**: אנחנו לא נתנו את צו ההרשאה למבשקים בדיוק מהסיבה הזאת שלא לפגוע בהליך האכיפה. אנחנט מנסים לייצר פיתרון לבעה קיימת. צו ההרשאה מאפשר להתנהל ולמזער נזקים.  **אתי**: אני מזכירה כי יש להוציא מכתבי סירוב למבקשי הצו- תאגיד תמר (מט"ש תימורים) ומועצה אזורית באר טוביה (מאגרי תימורים).  **דליה**: הצו נותן הגנה לפעולת ההזרמה. יש כאן ניראות ציבורית. היה צריך להוציא מכתבי סירוב למבקשים.  **תהל**: האם מתן צו הרשאה מפריע להליכי האכיפה?  **מירי**: הצו לא מאפשר תפעול נכון של המאגרים.  **דליה**: ראש המועצה החדש התנער מהאחריות ואמר כי האיכות שהוזרמה למאגרים לא היתה בתקופת כהונתו וגם החברה המתפעלת את המט"ש התנערה מהאחריות טרם כניסתה לתפעול המט"ש.  **אבי אוזן** (חוות דעת בכתב): נראה שהמתווה המוצע מכוון למזער את הנזק לנחל לכיש, יובליו ובעיקר שפך הנחל שהוא אסטואר חי בתהליכי שיקום. בדיקות החמצן עד כה מראות שריכוז החמצן באסטואר לא מגיע לרמות נמוכות באופן אקוטי. אני ממליץ להמשיך עם המעקב אחר הפרמטרים שנקבעו (חמצן מומס, אמוניה, צח"ב וצח"כ) ולהיות עם היד על השיבר.  אני ממליץ להכין את האמצעים לביצוע ההזרמה של מים שפירים כאמצעי חירום להקלה בעקת חמצן ככל שזו תיווצר. | מהלך הדיון |